আটকৃতরা হলো- শহরের থানাপাড়া এলাকার বিশ্বনাথ দাসের ছেলে বিধান চন্দ্র দাস (২৫) ও গোপালগঞ্জের কাশিয়ানী উপজেলার সিংয়া সাতপাড়া গ্রামের ঝন্টু  বালার ছেলে বিশ্বজিৎ বালা (২১)।  অপহৃত শিপ্রা জানায়, বিধান চন্দ্র কালু বাবুর কীর্তন দলের ঢোল বাদক। শিপ্রাদের বাড়িতে কীর্তন গাইতে গেলে সেখানে তাদের পরিচয় হয়। এর সূত্র ধরে গত ৩০ জুন বিধান তাকে মোবাইল ফোনে বাকেরগঞ্জ ব্রিজের কাছে থাকতে বলে। বিধানের কথামত শিপ্রা সেখানে গেলে বিধান তাকে অপহরণ করে একই দলের ঢোল বাদক ঝন্টু বালার ছেলে বিশ্বজিৎ বালার গোপালগঞ্জের কাশিয়ানী উপজেলার সিংয়া সাতপাড়া গ্রামের বাড়িতে নিয়ে যায়।  গত ২ জুলাই বিশ্বজিৎসহ তারা তিনজনে ঢাকা চলে আসে। ঢাকার একটি আবাসিক হোটেলে ২ দিন থাকার পর ৪  জুলাই পটুয়াখালী ফিরে এসে কালিমন্দিরে তাদের বিয়ে হয়। পটুয়াখালী থেকে ওইদিনই তারা বরগুনা চলে আসে। বরগুনা এসে বিধান শিপ্রাকে খেজুরতলার এক আত্মীয়ের বাসায় রেখে চলে যায়। ৬ জুলাই ভোরে সেখান থেকে পৌর শহরের কালিবাড়ীর চাচার বাড়িতে রাখে। বিষয়টি টের পেয়ে এলাকার লোকজন বিশ্বজিৎ ও বিধানকে আটক করে থানায় খবর দেয়। পুলিশ ঘটনাস্থল থেকে শিপ্রাকে উদ্ধার করে ও অপহরণকারী বিধান ও বিশ্বজিৎকে আটক করে থানায় নিয়ে আসে।  থানা তদন্ত কর্মকর্তা মোবারক হোসেন জানান, অপহৃত কিশোরীর অভিভাবককে খবর দেয়া হয়েছে। তারা আসলে আইনানুগ ব্যবস্থা গ্রহণ করা  হবে।  (শীর্ষ নিউজ ডটকম/প্রতিনিধি/এমএল/রাজ/১৩.১০ ঘ.)